Case ID: 1233843
Sentence 15: Müvəqqəti xidməti yer dəyişmə ilə bağlı bildirirlər ki, Azərbaycan Respublikası Daxili İşlər Nazirliyinin 07.05.2018-ci il tarixli 244 nömrəli əmri ilə təsdiq edilmiş “Daxili işlər orqanlarında xidməti ezamiyyətlərin təşkili qaydaları’’nın 4.1-ci bəndinə əsasən aşağıdakı hallar istisna olmaqla işçinin ezamiyyət müddəti yolda olduğu müddət hesaba alınmamaqla 40 gündən çox olmamalıdır: -Ağır cinayət işlərinin açılması, təhqiqi və istintaqı üzrə əməliyyat işçiləri və müstəntiqlər ezam edildikdə; -axtarışda olan şəxslərin axtarışı və tutulub saxlanılması üzrə xidməti yoxlama aparıldıqda və tədbirlər həyata keçirildikdə; -həbsdə saxlanılan şəxslər müşayiət edildikdə; -hərbi və xüsusi yüklü nəqliyyat vasitələrinin mühafizəsi və müşayiəti zamanı; -dinləyicilər və müdavimlər praktikaya və stajkeçməyə göndərildikdə, yaxud onlar tərəfindən diplom layihələri hazırlandıqda; -DİN-in təhsil müəssisələrinin professor-müəllim heyəti polis orqanlarına və digər nazirlik və idarələrin təşkilatlarına stajkeçmə və praktikaya, eləcə də dövlətlərarası müqavilə və sazişlərə əsasən digər dövlətlərə ezam edildikdə; -müddətli hərbi xidmətə gələn gənc çağırışçıların hazırlıq məqsədi ilə təlim məntəqələrinə ezamiyyətlər zamanı; -ixtisasartırma kurslarına göndərildikdə; -xüsusilə təhlükəli olan infeksiya ilə mübarizə üçün səfərlər zamanı.